INCWADI ZABA BALELI

[Asilitabateli pezu kwamagxa etu ityala elingabangwa zinteto zaba baleli.—EDITOR.]

INTLAULELO YESI “GIDIMI.”

Nkosi yam Mr. Editor:—Nge ndawo endiyibone esi *Gidimini* exela ukuba kuko abafanele ukubatala kuba amaxesha abo epelile, ndinosizi ukuti tina bantsundu asikwazi ukugcina ixesha esibatele ngalo. Ngati bekuya kulunga ngakumbi ukuba ati umntu ekusukuba kufuneka ebatele liti ipepa lake lisongelwe epampireni ebala lilodwa ukuze azi ukuba nguye lowo umntu onetyala, kwenziwe isaziso ngalonto; unga beti abalungileyo ndawonye naba kohlakeleyo.

Ntengw’ Enenkomo.

Ely Mission, June, 1882.

Kumcokeli.—Mcokeli obekekileyo wepepa lamanene aseluhlangeni, ndiya kucela ngoku tobekileyo ukuba undifakele lomgcana, unga dinwa kanjalo ndim kukumane nditeta into engavakaliyo ; nam ndode ndibe yindoda ndikwazi ukuteta xa kutetwayo ngama doda—ndinyamezele. Ndine ndawana ezimbalwa endinqwenele ukuzi b'ekisa kuwe nkosi yam. Eyokuqala yeye ncwadi zaba balelani. Ndifun’ ukuti ndikalaze ngokumana zilahleka kubeko incwadi endiva isi *Gidimi* sisiti incwadi ka nantsi asiyi visisanga, ayabi nakungena ke ngoko, yene kutiwe iya kuvela kwese nyanga ezayo, ungayi boni kupele. Kwaye kunjalo nje nezibonakalayo zibonakala sezi paulwe—into ke leyo endi ririzisayo. Kutenina ukuba ibonakale seyi hamba ngoku hamba nje jnteto ka Tile, ingabi saqondakala nento abe teta yona, kanti ube teta into eya kuvusa ingxoxo etile, iti kuba bayi bona seyi nopau abaninzi bangabi nanto nayo. Ngamana wayeka uku paula igusha ezingezizo zako. Indawana yesibini kum kulusizi, kubublungu, ukuva isi *Gidimi* sisiti asina kudla ixesha laso ngo mntu omnye ose bunyameni. Ukuqala kwam ukulitata eli pepa ndandiba indawo enje ngo mntu ose bunyameni nje ngam nje, anga lulekwa aboniswe kanti uya kuncedakala, ze nesi *Gidimi* sifumane ukuvuya ngoku kanyisela umntu onjalo kuba sincede uhlanga. Andi kolwa ukuba ndingati ndisenza into embi namhlanje, ngenxa yokuba ndise bunyameni, kungabi lusizi esi *Gidimi­ni,* ukuba silukatalele uhlanga kuba kanjalo ndingemka neqela elikulu kunene elise bunyameni nje ngam; kuba ndiqinisile xa nditi nakwaba bate cwaka kuko abase bunyameni abaqondi bona ukuba kunjalo. Namhlanje ngenxa yokuba uhlanga lunga vumanga ukundi kanyisela, kuba mna ndindedwa, ndiya kuya kweyela kuba andiyi kude ndibone ndinga boniswanga. Ndisa teta kwange ndawo endaka ndayi buza andisa buzi kodwa. Ndiya kusuke ndenze ngo hlobo endi lubone lulungile kum. Ndingo sakangelelwe ekutshateni ndanga ndinga kanyi selwa pambi koko; namhla ke andiyi kutshata kuba ndinga boni luncedo nalusizo kuwo; ndiya kufuna umfazi nga ndlela zimbi kuba lento ndiyi bona iyinkatazo kupela inga sayi kuba nalusizo kum iya kubuya indikataze. Kuba ndingu mntu omnyama umtshato awundi jungeli nganto, bonke abake bayi kangele lendawo boyi bona; nditi umtshato yinto yabe Lungu ayiko kuti andisayi kuyenza mna sendi qonde ngolo hlobo kungeko undi qondisa ngalumbi. Ndawana yesi tatu ndibona ndi sand’ ukubona apa esi *Gidimini* amazwi esiti tina maqitala ungawazi ukuba ngawayi pina inteto—into osuke ukohlwe nokuba utinina. Kukabini katatu ndiwafumana amazwi anjalo ndifuna ongandi ncedayo nditi ndakuya kulowo ati lelesi Bulu andilazi kodwa ukuba liteta ntonina, omnye lelesi Latin andazi ukuba kuku tinina oko. Londawo ke Mhleli iyasi ririzisa tina bantu bazi isi Xosa sodwa, singa kuniki tyala noko wena kuba likwa leletu ukunga sifundi isi Bulu nesi Latini. Awu! Azi ukuba batinina abase luhlangeni ngale ndawo. Ndiyawa teta into endikwa ndedwa kuyo kumnyama ke kum kwakona nakuba ndise bunyameni ndedwa ndinga sayi kupendulwa bani. Awu hayi okwam Mna kwati kufundwa ngabanye udaye ndilibele “yimiqatu namabadi.” Ngobu futshane beyam ingqola mazwi asixakaniso kwaba ninzi kuba benga banga yiva into eb'aliweyo. Ndinyamezeleni,

W. Skepe Nzeku.

[Yabona, W. Skepe Nzeku, ngoku bala incwadi ende kangaka ugqite omnye wemiteto yesi *Gidimi,* ngapandle koko ipepa lako uli bale ama cala omane. Msuku cinga ukuba, izinto esizenzayo apa esi *Gidimini* sizenza nje ngaba tongayo, naba gxaleka apa napaya, bese ntsunguzini yobunyama. Enye into xa incwadi itunyelwa esi *Gidimini* asimpahla yamntu wumbi ngapandle ko Mcokeli; enokuyi paula noku ngayi pauli ngoku tanda kwake. Ukuba le ncwadi yako besi ngayi lungisanga kancinane ngokuyi beka indawo zoku pumla akuko mntu ube ngaba nokuyi funda. Siyifaka nobude bayo nje nangoku kungokuba sibona ukuba selu nje ngo mkonyo: Koti ukuba asiku ncedanga sive— “Hoyo ! I ! Hoyo I ! Hoyo ! Hoyo ”—qambu !—Editor *Sigidmi.']*

U MR. T. MATUMBU &Co.

Nkosi yam :—Kaundi ncede undi fakele le migcana imbalwa, nakuba ingayi kwenza nto. Siyazi ukuba apo ifele kona inkomo azincami ezinye ukumana ziya kugxwala ngalo lonke ixesha ekuseko ivumba emswaneni. Kuko indawo efuna ukusi gxeka isi *Gidimi* nditeta inteto ezinje ngezo Thos. Matumbu neqela lake. Lonto yandile kakulu ukuti um­ntu ayiyeke eyona nto afanele ukupendula yona. Andazi lonto nokuba yenziwa kukunga qelani noku lesesha. Ndinga vuya elo qela likumbule ukuba asingawo onke amazwi apuma emlonyeni ateta into yonke etetwa ngu mntu. Inteto yinto ende, kodwa umongo wayo yinto enye. Uhlanga luse zantsi, kufuneka tina baxoxi, babonisi bohlanga, silulekene kakuhle, angati omnye umntu ukupendula omnye adubule, kanti noko akapenduli lonto. Incwadi ka Mr. Thomas Matumbu ib'alelwe ukwenzakalisa i Editor. Ndiya temba ukuba wonke umntu okwaziyo ukulandela into ayilesayo, akayi tabatanga ngalumbi uhlobo inteto ye Editor ngapandle kolu—I Hewu ngu mzi one zityebi ezine mali, ebezi fanelwe kuku tumela abantwana e England babe ngama Gqweta, ama Gqira &c. Hai ukuba ngu mntu omnyama ukungayi boni into eluncedo lwako. Hai amashwa abangelwa yimfundo encinane le itandwa ngu mntu omnyama, kukutinina lento umntu ati ayitetelele into noko imbulalayo. Lunya, Mona, Kwele, Budenge, uya kunamatelana nohlanga lwako wetu kude kube ninina?

M. P.

“ISIGIDIMI” IVEKI ZONKE.

Perksdale, 22 July, 1882.

Nkosi Mcokeli, kawundi fakele lo mgcana wam pakati ko mhlati obalulekileyo waba “Balelani” be pepa lako. Andi babele kuteta noko, ndifuna ukuwisa izwi libe linye lokubulela inteto ka Mr. F. Cumbela, ne cebo lo Mcokeli elibonakele kwi *Mpawana* kwesoku gqibela “Isigidimi.” Ipepa eli lomzi ontsundu xa kutiwa liya lungiswa—mali seli lungiswa kube kanye,' mali pume iveki zonke kurolwe iponti ngo nyaka, kuya kuti noko ngati kunzima ekuqaleni kobuya kube kapukapu ekupeleni. Ziya siposa izaziso ezikaulezayo, iya siposa imikosi yezinto ezilahlekayo, ziya siposa ingcingo *(Telegrams),* aya siposa amanani asezi Markeni. Noko nditshoyo ukuteta ndiyazi ukuba tina kwesi Siqingata sase Magqunukwebeni sisezi ntsana esi *Gidimini.* Sekuko amadoda amahlanu apa asele linde ukuva kusitiwa—*Sipuma iveki zonke* asele kupa iponti zawo. Masipume iveki zonke! Ndisi caka sako,

B. S.

Malan’s Willowvale District, 29 May, 1882.

Mr. Editor Kawundi ncede undi fakele lemigcana imbalwa. Ndi nosizi olukulu makowetu ngenxa yento eyenziwe ngama Gcaleka alapa. Kumzuzu siwazama ukuba avumele intsapo yawo ukuba ize kufunda, kodwa pezu koko unangoku akakavumi. Ate mhlana ahlanganiswa ngu Lindinxowa i Nkosi yawo, agqiba nge liti *intsapo ziya lamba zise zinkonzweni, akungakuba kwaliwa i Teacher.* Atsho ndadana, kuba intsapo yawo izalise imizi yonke, okanye asi ndlala into ebanga ukuba banga vumi, kuba kuse kwindla. Salinga noko ukuba sizifumane ngo kuti ku Lindinxowa ningoyiki ma Gcaleka asisayi kunibiza mali ye Teacher kuba nic'itakele. Pezu koko akavumanga noko senjenjalo. Side saya kwaku Lindinxowa wati ke utumela izigidimi ukuba ziba xelele abantu bonke abase mhlabeni wake ukuba bazikupe. Savuya kakulu no Rev. Mr. Lundie, M.A., kwa no Mr. Gezani. Ziye zafika izigidimi kwi mizi nge mizi. Ati amanye akana kwe njenjalo akayazi wona lonto itetwayo yi Nkosi kuba aye gqibe nge liti *intsapo iyalamba.* Kude kwati emzuzwini ndabona abantwana abatatu omnye ingo ka Lindinxowa besiza esikuleni—kute ndisa fundisa abo kwafika bababini. Ndavuya kakulu. Kute ngolulandelayo kwafika bababini, ndanosizi. Kute ekupeleni akwabiko nokwamnye. Saya kuyi xelela i Nkosi uku­ba abantwana abako, yati ke ukupendula ayina kunceda nxana abantu banga vumiyo. Site mayiba nyanzele, ayavuma. Kumzuzu ke sisilwa idabi elikulu kodwa asoyisa, noko ke sisa kubuye sifunze kwakona. Ndite ku Mfundisi mandi goduke, wati andina kumshiya esilwa yedwa ngokuba akuncedi luto ukuba abe lapa kanti i Teacher ayiko, ndavuma ke. Salinga noko ukuba sifumane intsapo ngoku zipa amabastile ukuze zidlale ngawo, kodwa azivumanga noko. Usuke umve um Gcaleka esiti uya kumb'atala mali nina umntwana wake ukuba umzise esikuleni. Nantso ke indawo elusizi kakulu ke makowetu, ebeta inyembezi zipalale wakuva inteto zaba bantu zinje ukuba lusizi. Yintoke makowetu esifanele ukuba siyi kumbule emitandazweni yetu imihla nge mihla. Luya tshona uhlanga lwakwa Xosa okukona namhla lwenzelwe amalungelo amaninzi ngu mfo wase Mlungwini. Awu! Mandiyeke ndingati ukuba ndiya kuxela indaba zalapa ndi ngawa dlela amanye amapepa ama kowetu. Mandiyeke apa, owenu umhlobo.

Kenneth Ncapayi.

[Besinga sazi tina ukuba kuseko indawo ezinje ngezi zibaliswa ngu mbaleli wetu. Okwe nyaniso intliziyo zama Kolwa enyaniso bezi fanele ukugula pezu kwesi simo.—Editor *Sigidimi.]*